Richter–Veresovljev napad
Richter–Veresovljev napad (ili Veresovljevo otvaranje) jeste šahovsko otvaranje koje počinje potezima: 1. d4 d5 2. Sc3 Sf6 3. Lg5. Također se često dobija transpozicijom, npr, 1. d4 Sf6 2. Sc3 d5 3. Lg5 (najčešći redoslijed), 1. d4 Sf6 2. Lg5 d5 3. Sc3 ili 1. Sc3 Sf6 2. d4 d5 3. Lg5. Otvaranje je dobilo ime po njemačkom IM-u Kurtu Richteru i kasnije po sovjetskom majstoru Gavriilu Veresovu, koji su ga često igrali više od 25 godina. Zajedno s Trompowskyjevim napadom, Colleovim sistemom, Londonskim sistemom i Torreovim napadom, Richter–Veresovljev napad jedan je od najčešćih nastavaka Igre daminog pješaka. Popularnija Španska partija izgleda kao ogledalna slika Richter–Veresovljevog napada na daminom krilu, ali dinamika igre sasvim je drugačija.